Die wêreld in foto’s – 28 November 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Verkeer beweeg noordwaarts langs die Interstate 5 digby die Tejon-pas soos reisigers probeer om in en uit Suid-Kalifornië te beweeg vir die komende vakansie. Die snelweg word so lank as moontlik oopgehou vir motoriste om deur te beweeg. (Foto: David Crane, AP) ŉ Panda-beertjie by die Berlyn-dieretuin. Dié beertjie is een van ŉ tweeling wat op 31 Augustus vanjaar in die dieretuin gebore is. (Foto: Berlyn-dieretuin, AP) Dik rookmis is in die lug te sien na die TPC Group Port Neches Operations-ontploffing in Port Neches, Texas. Talle werkers is vroeg Woensdagoggend beseer na dié massiewe ontploffing by die Texas- chemiese aanleg. Nabygeleë huise is ook deur die ontploffing geraak. (Foto: Marie D. De Jesus, AP) Naasbestaandes dra die kis van Hoang Van Tiep na die kerk vir die begrafnisseremonie in Dien Chau, Vietnam. Die 18-jarige Tiep was een van 39 Viëtnamese wat dood is toe mensehandelaars hulle in Oktober per vragmotor na Engeland vervoer het. (Foto: Hau Dinh, AP) New Orleans Pelicans se Jrue Holiday (11) in aksie teen Los Angeles Lakers se Anthony Davis (3) tydens die tweede helfte van ŉ NBA-basketbalwedstryd in New Orleans. (Foto: Matthew Hinton, AP)